भाजपा में टिकट को लेकर काफी नाराजगी है। पुराने कार्यकर्ताओं का कहना है कि उनकी निष्ठा को दरकिनार करके ऐसे लोगों को टिकट दे दिया गया, जिन्होंने पार्टी के लिए कभी काम नहीं किया। कई वार्डों में उन लोगों को टिकट दे दिया गया, जो उस वार्ड के निवासी नहीं है। इससे नाराज पूर्व महानगर महामंत्री बीनू बहल, आरएसएस के आनुषंगिक संगठनों में महत्वपूर्ण पदों पर रहीं मधु सैनी, इंद्रा नगर वार्ड के अध्यक्ष महावीर गंगवार समेत करीब 21 कार्यकर्ताओं ने अपने-अपने वार्डों से पर्चा भर दिया। पार्टी नेताओं का मानना है कि इन कार्यकर्ताओं का उद्देश्य जीतने से ज्यादा भाजपा के अधिकृत प्रत्याशी को हराना है। अगर इन्हें नहीं मनाया गया तो स्थिति खराब हो सकती है।